|  |  |  |
| --- | --- | --- |
| BOSNA I HERCEGOVINA | BOSNIA AND HERZEGOVINA | БOСНА И ХЕРЦЕГОВИНА |
| FEDERACIJA BOSNE I HERCEGOVINE | FEDERATION OF BOSNIA AND HERZEGOVINA | ФЕДЕРАЦИЈА БОСНЕ И ХЕРЦЕГОВИНЕ |
| **FEDERALNO MINISTARSTVO OBRAZOVANJA I NAUKE** | **FBiH MINISTRY OF** | **ФЕДЕРАЛНО МИНИСТАРСТВО** |
| **FEDERALNO MINISTARSTVO OBRAZOVANJA I ZNANOSTI** | **EDUCATION AND SCIENCE** | **ОБРАЗОВАЊА И НАУКЕ** |

Na temelju članka 4. Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22), Federalno ministarstvo obrazovanja i znanosti, objavljuje

**Upute**

**za podnošenje prijava na Javni natječaj**

**za financiranje projekata i programa iz sredstava dijela prihoda ostvarenih u Proračunu Federacije Bosne i Hercegovine po osnovu naknada za priređivanje igara na sreću**

Iz dijela prihoda ostvarenih u Proračunu Federacije Bosne i Hercegovine po osnovu naknada za priređivanje igara na sreću, Federalno ministarstvo obrazovanja i znanosti raspisuje Javni natječaj za prikupljanje zahtjeva za dodjeljivanje sredstava u svrhu financiranja/sufinanciranja projekata i programa koji se odnose na:

1. zaštitu prava djeteta koja su žrtve zlostavljanja, pedofilije, prosjačenja,
2. učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki.

Pravo sudjelovanja na ovom Javnom natječaju mogu ostvariti udruge građana i humanitarne organizacije sa sjedištem na teritoriji Federacije Bosne i Hercegovine, koje su osnovane sukladno važećim propisima o udrugama i fondacijama.

1. **Opći kriteriji**

Sredstva se usmjeravaju za financiranje projekata i programa koje predlažu udruge građana i humanitarne organizacije, i to na temelju sljedećih općih kriterija:

1) broj kalendarskih godina poslovanja korisnika sredstava (boduje se od 1 do 4 boda, prema rasponu kako je navedeno u kriterijima za ocjenjivanje projekata i pratećem obrascu),

2) broj realiziranih programa i projekata koji su financirani od strane drugih organa uprave (boduje se od 0 do 4 boda prema broju/rasponu kako je navedeno u kriterijima za ocjenjivanje projekata i pratećem obrascu),

3) preporuke stručnjaka ili nadležne institucije koji su imali učešća u izradi predmetnog projekta, eliminatoran je kriterij. Ukoliko preporuke/a nema, projekt ne zadovoljava opći kriterij;

4) sudjelovanje vlastitim sredstvima u financiranju predmetnog projekta (boduje se od 0 do 3 boda, prema postotku sudjelovanja kako je navedeno u kriterijima za ocjenjivanje projekata i pratećem obrascu);

5) broj pozitivnih izvješća iz ranijeg perioda za dodijeljena sredstva sukladno ovoj uredbi (boduje se od 0 do 3 boda prema broju pozitivnih izvješća kako je navedeno u kriterijima za ocjenjivanje projekata i pratećem obrascu).

**II. Posebni kriteriji**

Federalno ministarstvo obrazovanja i znanosti je, sukladno članku 3. Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22), utvrdilo posebne kriterije, koji će, zajedno sa općim kriterijima, biti temelj za ocjenu i izradu prijedloga raspodjele kandidiranih projekata i programa iz oblasti „zaštita prava djeteta koja su žrtve zlostavljanja, pedofilije, prosjačenja“ i „učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“:

Posebni kriteriji za:

1. **zaštita prava djeteta koja su žrtve zlostavljanja, pedofilije, prosjačenja:**

* Predloženi projekti imaju specifičan, odgovoran pristup i metodologiju rada s djecom koja su žrtve zlostavljanja, pedofilije, prosjačenja (ispunjenost ovog kriterija utvrđivat će se na temelju opisa projekta, koji se popunjava u obrascu Zahtjeva. Ukoliko kriterij nije zadovoljen, boduje se sa 0, a ako je kriterij zadovoljen boduje se sa 3 do 5 bodova, prema rasponu kako je navedeno u kriterijima za ocjenjivanje projekata i pratećem obrascu);
  + - Posjedovanje ili angažiranje stručnih kadrovskih kapaciteta (pod stručnim osobljem misli se na socijalne radnike, ljekare, psihologe, socijalne pedagoge i drugo stručno osoblje koje radi na ovom projektu) (DA/NE - eliminatoran kriterij, utvrđivat će se iz obrasca Zahtjeva. Ako je kriterij ispunjen, boduje se od 1 do 3 boda prema rasponu kako je navedeno u kriterijima za ocjenjivanje projekata i pratećem obrascu);
    - Projekt je inovativan i ima potencijal da će popuniti prazninu u postojećim praksama pružanja usluga u oblasti za koju je projekt ili program pripremljen (utvrđivat će se na temelju opisa projekta, koji se popunjava u obrascu Zahtjeva i boduje se od 1 do 2 boda, prema rasponu kako je navedeno u kriterijima za ocjenjivanje projekata i pratećem obrascu);
    - Prijedlog projekta prepoznaje i odražava relevantno iskustvo, analize i istraživanje oblasti u kojoj je projekt ili program pripremljen (utvrđivat će se na temelju opisa projekta, koji se popunjava u obrascu Zahtjeva i boduje se od 1 do 2 boda prema rasponu kako je navedeno u kriterijima za ocjenjivanje projekata i pratećem obrascu);
    - Precizno definirane ciljne skupine i broj korisnika (DA/NE - eliminatoran kriterij, ukoliko u obrascu Zahtjeva nisu precizno definirane ciljne skupine i broj korisnika, projekt se eliminira i ne ocjenjuje dalje);
    - Registrirani za obavljanje djelatnosti iz oblasti čije se financiranje predlaže (u rješenju o registraciji ili statutu imaju jasnu misiju i ciljeve za obavljanje djelatnosti iz oblasti čije se financiranje predlaže) (DA/NE - ukoliko DA, boduje se sa 5 bodova, a ukoliko NE, boduje se sa 0 bodova na temelju članka 3 stavka 2 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22) koji glasi: „Posebnim kriterijima iz stava (1) ovog članka, nadležna ministarstva će propisati da će prilikom bodovanja i izrade rang liste korisnika iz čl. 9 ove uredbe, **prednost** imati projekti i programi predloženi od strane korisnika sredstava koji su registrirani za obavljanje djelatnosti iz oblasti čije se financiranje predlaže raspisanim javnim natječajem“);
    - Projektni prijedlog određuje dostižne mjerljive ciljeve u realnom vremenskom okviru (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekt se eliminira i ne ocjenjuje dalje);
    - Rezultati, ishodi i uticaji projekta su jasno definirani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekt se eliminira i ne ocjenjuje dalje);
    - Monitoring i evaluacija projekta su jasno opisani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekt se eliminira i ne ocjenjuje dalje).

1. **učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki**
   * + Projektni prijedlozi su fokusirani na prevenciju upotrebe supstanci i prevenciju ovisničkih ponašanja zasnovanih na dokazima. Ovo se procjenjuje na temelju toga koliko su projektne aktivnosti u skladu s vrstama intervencija i politika za koje je utvrđeno da su učinkovite u sprječavanju upotrebe supstanci na temelju dostupnih znanstvenih dokaza, kao što je navedeno u Međunarodnim standardima za prevenciju upotrebe droga[[1]](#footnote-1), i Europskim standardima za kvalitetnu prevenciju upotrebe droga[[2]](#footnote-2) (ispunjenost ovog kriterija se utvrđuje iz obrasca Zahtjeva, a boduje sa 0 - 5 bodova, i to: ukoliko je kriterij zadovoljen, boduje se sa 5 bodova, ukoliko kriterij nije zadovoljen, boduje se sa 0 bodova);
     + Posjedovanje ili angažiranje stručnih kadrovskih kapaciteta (pod stručnim osobljem misli se na socijalne radnike, ljekare, psihologe, socijalne pedagoge i drugo stručno osoblje koje radi na ovom projektu) (DA/NE - eliminatoran kriterij, utvrđivat će se iz obrasca Zahtjeva. Ako je kriterij ispunjen, boduje se od 1 do 3 boda prema rasponu kako je navedeno u kriterijima za ocjenjivanje projekata i pratećem obrascu);
     + Projekt je inovativan i ima potencijal da će popuniti prazninu u postojećim praksama pružanja usluga u oblasti za koju je projekt ili program pripremljen (utvrđivat će se na osnovu opisa projekta, koji se popunjava u obrascu Zahtjeva, a boduje se od 1 do 2 boda prema rasponu kako je navedeno u kriterijima za ocjenjivanje projekata i pratećem obrascu);
     + Prijedlog projekta prepoznaje i odražava relevantno iskustvo, analize i istraživanje oblasti u kojoj je projekt ili program pripremljen (utvrđivat će se na temelju opisa projekta, koji se popunjava u obrascu Zahtjeva, a boduje se od 1 do 2 boda prema rasponu kako je navedeno u kriterijima za ocjenjivanje projekata i pratećem obrascu);
     + Precizno definirane ciljne skupine i broj korisnika (DA/NE - eliminatoran kriterij, ukoliko u obrascu Zahtjeva nisu precizno definirane ciljne skupine i broj korisnika, projekt se eliminira i ne ocjenjuje dalje);
     + Registrirani za obavljanje djelatnosti iz oblasti čije se financiranje predlaže (u rješenju o registraciji ili statutu imaju jasnu misiju i ciljeve za obavljanje djelatnosti iz oblasti čije se financiranje predlaže) (DA/NE - ukoliko DA, boduje se sa 5 bodova, a ukoliko NE, boduje se sa 0 bodova na temelju članka 3 stavka 2 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22) koji glasi: „Posebnim kriterijima iz stava (1) ovog članka, nadležna ministarstva će propisati da će prilikom bodovanja i izrade rang liste korisnika iz čl. 9 ove uredbe, **prednost** imati projekti i programi predloženi od strane korisnika sredstava koji su registrirani za obavljanje djelatnosti iz oblasti čije se financiranje predlaže raspisanim javnim natječajem);
     + Projektni prijedlog određuje dostižne mjerljive ciljeve u realnom vremenskom okviru (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekt se eliminira i ne ocjenjuje dalje);
     + Rezultati, ishodi i uticaji projekta su jasno definirani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekt se eliminira i ne ocjenjuje dalje);
     + Monitoring i evaluacija projekta su jasno opisani (DA/NE – eliminatoran kriterij, utvrđivat će se iz obrasca Zahtjeva. Ukoliko kriterij nije zadovoljen, projekt se eliminira i ne ocjenjuje dalje).

Projekti koji budu predloženi od strane Federalnog ministarstva obrazovanja i znanosti podržat će se sukladno financijskim mogućnostima, odnosno u maksimalnom iznosu do 10.000,00 KM po korisniku za program „zaštita prava djeteta koja su žrtve zlostavljanja, pedofilije, prosjačenja“, a do 20.000,00 KM po korisniku za program „učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“.

Raspodjela raspoloživih sredstava iz dijela prihoda ostvarenih u Proračunu Federacije Bosne i Hercegovine po osnovu naknada za priređivanje igara na sreću po projektima „zaštita prava djeteta koja su žrtve zlostavljanja, pedofilije, prosjačenja“ i „učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“ vršit će se na temelju broja prispjelih zahtjeva na Javni natječaj, odnosno broja zahtjeva koji ispunjavaju propisane kriterije za oba programa, te će se pripadajući iznos sredstava za programe odrediti proporcionalno u odnosu na broj dostavljenih zahtjeva na Javni natječaj.

**III. Potrebna dokumentacija za podnošenje Zahtjeva za dodjelu sredstava**

Udruge građana i humanitarne organizacije, kao nositelji programa i projekata, podnose Federalnom ministarstvu obrazovanja i znanosti Zahtjev za dodjelu sredstava. Obrazac Zahtjeva za dodjelu sredstava se preuzima sa web stranice Ministarstva [**www.fmon.gov.ba**](http://www.fmon.gov.ba/)**.**

**Obrazac Zahtjeva za dodjelu sredstava mora biti  jasno i u potpunosti popunjen, te ovjeren pečatom i potpisan od strane ovlašćene osobe.**

 Uz Zahtjev za dodjelu sredstava, podnositelj je dužan priložiti i:

* izvod iz registra nadležnog ministarstva pravde ne stariji od tri mjeseca (original ili ovjereni preslik originala);
* dokaze o realiziranim projektima (lista realiziranih projekata potpisana od strane ovlašćenog lica i ovjerena pečatom udruge ili humanitarne organizacije);
* preporuka stručnjaka (pisana preporuka stručnjaka uz koju je priložen ovjereni preslik diplome, CV i potvrda o iskustvu u relevantnoj oblasti) ili nadležne institucije (u koje ne spadaju udruge građana i humanitarne organizacije);
* financijski plan projekta kao dokaz o sudjelovanju vlastitih sredstava u financiranju predmetnog projekta;
* izjava o broju pozitivnih izvješća iz ranijeg perioda za dodijeljena sredstva sukladno Uredbi, uz kontakt podatke institucija koje su financirale nabrojane projekte (pravni subjekti koji su tek utemeljeni nisu u obvezi dostaviti navedenu izjavu);
* ovjerena izjava pod punom materijalnom i kaznenom odgovornošću, kojom odgovorno lice korisnika sredstava potvrđuje da nije aplicirao sa istim zahtjevom/projektom kod drugih nadležnih ministarstava na temelju Uredbe u tekućoj kalendarskoj godini (izjavu ovjeriti u općini/gradskoj upravi, ili kod notara ili izjavu napisati na memorandumu udruge uz obvezni potpis ovlašćenog lica i pečat udruge ili humanitarne organizacije);
* dokaz da odgovorno lice korisnika sredstava nije osuđivano za kaznena djela, osim za kaznena djela iz oblasti prometa (uvjerenje MUP-a koje ne smije biti starije od šest mjeseci);
* posljednji godišnji obračun o financijskom poslovanju koji je predat Financijsko- informatičkoj agenciji (original ili ovjereni preslik originala). Ako je aplikant osnovan u ovoj godini nije dužan dostaviti navedeni obračun;
* uvjerenje o poreznoj registraciji – identifikacijski broj;
* ugovor s bankom ili potvrda od banke iz koje se vidi tko je vlasnik navedenog računa.

**IV. Procedure i pravila podnošenja Zahtjeva za dodjelu sredstava**

Svaki podnositelj zahtjeva može aplicirati sa jednim istim projektom iz pojedine oblasti, samo kod jednog od pet resornih ministarstava koja raspisuju javni natječaj za financiranje projekata i programa iz sredstava dijela prihoda ostvarenih u Proračunu Federacije Bosne i Hercegovine po osnovu naknada za priređivanje igara na sreću. Istim projektom ne može se aplicirati na oba programa iz ovog javnog natječaja u Federalnom ministarstvu obrazovanja i znanosti.

Zahtjev za dodjelu sredstava popunjava se na odgovarajućem obrascu, koji je moguće preuzeti sa web stranice Ministarstva[**www.fmon.gov.ba**](http://www.fmon.gov.ba)**.** Uz popunjeni zahtjev, podnositelj zahtjeva/projekta dužan je priložiti i svu neophodnu dokumentaciju navedenu u tekstu Javnog natječaja.

Zahtjevi korisnika sredstava koji za dodijeljena sredstva u prethodnom periodu  nisu  do 31.12. 2024. godine, odnosno 15. siječnja 2025. godine ukoliko je implementacija projekta korisnika sredstava trajala do kraja kalendarske godine, dostavili Izvješće o namjenskom utrošku sredstava, zahtjevi korisnika sredstava koji su sredstva utrošili nenamjenski ili u dostavljenom Izvješću nisu pravdali cjelokupna dodijeljena sredstva, neće biti razmatrani. Također neće biti razmatrani oni aplikanti koji, sukladno članku 12 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22), nisu ispunili ove zahtjeve u drugim federalnim ministarstvima koja realiziraju javne natječaje za financiranje projekata i programa iz sredstava dijela prihoda ostvarenih u Proračunu FBiH po osnovu naknada za priređivanje igara na sreću, što provjerava ovo ministarstvo.

U Zahtjevu za dodjelu sredstava, u dijelu koji se odnosi na Financijski plan projekta, posebno točki „Struktura sredstava financiranja projekta/programa, plan troškova projekta – RASHODI“, mora biti detaljno i jasno popunjena sa svim planiranim troškovima projekta, i to analitički razvrstani i nedvosmisleno iskazani.

Udruge građana i humanitarne organizacije kojima budu dodijeljena sredstva za financiranje predloženih programa i projekata, dužna su do kraja kalendarske godine u kojoj su sredstva dodijeljena, dostaviti nadležnim ministarstvima Izvješćej o namjenskom utrošku dodijeljenih sredstava.

Izuzetno, ukoliko implementacija projekta korisnika sredstava traje do kraja kalendarske godine, Izvješće se nadležnom ministarstvu može dostaviti najkasnije do 15. siječnja naredne godine.

Udruge građana i humanitarne organizacije koji u navedenom roku, ne dostave izvješće o utrošku sredstava ili se utvrdi da su dodijeljena sredstva utrošili suprotno namjeni ili nisu u potpunosti iskoristili dodijeljena sredstva ili se naknadno utvrdi da su sa istim zahtjevom/ projektom aplicirali kod drugih nadležnih ministarstva, dužni su u roku od osam dana, izvršiti povrat sredstava.

U slučaju pomenutog nepostupanja, odnosno ako se ne izvrši pravovremeni povrat sredstava, Ministarstvo će o navedenom obavijestiti Proračunsku inspekciju Federacije Bosne i Hercegovine.

Korisnici koji ne izvrše povrat dodijeljenih sredstava, ne mogu ostvariti pravo na dodjelu sredstava naredne tri godine.

Protiv udruga građana i humanitarnih organizacija koji ne izvrše povrat dodijeljenih sredstava, nadležno ministarstvo je dužno, sukladno zakonu, kod nadležnih sudskih organa poduzeti odgovarajuće mjere.

**Način podnošenja prijave:**

Zahtjevi sa odgovarajućom dokumentacijom šalju se preporučeno poštom na adresu:

Federalno ministarstvo obrazovanja i znanosti, dr. Ante Starčevića bb, 88000 Mostar, s obveznom napomenom: Po javnom natječaju za financiranje projekata i programa iz sredstava dijela prihoda ostvarenih u Proračunu FBiH po osnovu naknada za priređivanje igara na sreću u 2025. godini

* NE OTVARATI –
* Na poleđini koverte (ovjerene pečatom podnositelja prijave) obvezno navesti:
* naziv podnositelja prijave
* adresu i kontakt telefon

**Na koverti treba biti jasno naznačeno, na koji od dva programa se aplikant prijavljuje.**

**Krajnji rok za dostavljanje Zahtjeva za dodjelu sredstava je 03.03.2025. godine odnosno prihvatit će se prijave koje imaju poštanski pečat najkasnije s navedenim datumom.**

Zahtjevi za dodjelu sredstava koji nisu jasno i u potpunosti popunjeni, te potpisani od strane ovlašćene osobe i ovjereni pečatom udruge ili humanitarne organizacije, zahtjevi za dodjelu sredstava uz koje nije dostavljena sva tražena dokumentacija, kao i zahtjevi koji nisu dostavljeni u propisanom roku, kao i zahtjevi koji nisu ispunili uvjete iz članka 12 Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15, 11/17 i 87/22) neće biti razmatrani.

**Sastavni dio ovih Uputa čine:**

1. ObrazacZahtjeva za dodjelu sredstava za financiranje projekata i programa iz sredstava dijela prihoda ostvarenih u Proračunu Federacije Bosne i Hercegovine po osnovu naknada za priređivanje igara na sreću – za program Zaštita prava djeteta koja su žrtva zlostavljanja, pedofilije, prosjačenja;
2. ObrazacZahtjeva za dodjelu sredstava za financiranje projekata i programa iz sredstava dijela prihoda ostvarenih u Proračunu Federacije Bosne i Hercegovine po osnovu naknada za priređivanje igara na sreću – za program Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki;
3. Utvrđeni kriteriji za raspodjelu sredstava za programe „Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“ i „Zaštitu prava djeteta koja su žrtve zlostavljanja, pedofilije, prosjačenja“;
4. Primjerak obrasca Povjerenstva za ocjenjivanje projekata za program „Zaštita prava djeteta koja su žrtva zlostavljanja, pedofilije, prosjačenja“;
5. Primjerak obrasca Povjerenstva za ocjenjivanje projekata za program „Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“;
6. Obrazac Izvješća o realizaciji projekta i namjenskog utroška sredstava dobijenih od Federalnog ministarstva obrazovanja i znanosti iz sredstava dijela prihoda ostvarenih po osnovu naknada za priređivanje igara na sreću;
7. Primjerak-urnek Ugovora o financiranju/sufinanciranju projekta i programa iz oblasti „Zaštita prava djeteta koja su žrtva zlostavljanja, pedofilije, prosjačenja“ iz sredstava dijela prihoda ostvarenih u Proračunu Federacije Bosne i Hercegovine po osnovu naknade za priređivanje igara na sreću;
8. Primjerak-urnek Ugovora o financiranju/sufinanciranju projekta i programa iz oblasti „Učestvovanje u liječenju, prevenciji i borbi protiv ovisnosti o drogi, alkoholu, igrama na sreću i kocki“ iz sredstava dijela prihoda ostvarenih u Proračunu Federacije Bosne i Hercegovine po osnovu naknade za priređivanje igara na sreću.

**M I N I S T R I C A**

**prof. dr. Jasna Duraković**

Mostar, 30.01.2025. godine

Broj: 03-34-286-1/25

Mostar, Ante Srarčevića bb, tel.: +387 36 355 700 (kabinet ministra), +387 36 355 753 (protokol), fax: +387 36 355 742

Moctap, Анте Старчевићa бб, teл.: +387 36 355 700 (kaбинeт mинистрa), +387 36 355 753 (прoтokол), фakc: +387 36 355 742 e-mail: [info@fmon.gov.ba](mailto:info@fmon.gov.ba); [kabinet@fmon.gov.ba](mailto:fmon@bih.net.ba), http://www.fmon.gov.ba

1. <https://www.unodc.org/unodc/en/prevention/prevention-standards.html> [↑](#footnote-ref-1)
2. <https://www.emcdda.europa.eu/publications/manuals/prevention-standards_en> [↑](#footnote-ref-2)